rejauldu/bengali-wikipedia huggingface dataset:
দেওয়ানহাট সেতু বাংলাদেশের চট্টগ্রামে শহরে অবস্থিত একটি গুরুত্বপূর্ণ সড়ক সেতু। সেতুটির দৈর্ঘ্য  এবং প্রস্থ । এটি দেওয়ানহাট থেকে টাইগারপাস পর্যন্ত বিস্তৃত। সেতুটি ঢাকা-চট্টগ্রাম রেল সড়ক দ্বারা বিভক্ত বন্দরনগরীর উত্তর এবং দক্ষিণ অংশের মধ্যে যাতায়াতের অন্যতম সড়ক মাধ্যম হিসেবে ব্যবহৃত হয়। সেতুটির পাশ দিয়ে রয়েছে চট্টগ্রাম এলিভিটেড এক্সপ্রেসওয়ে।  ২০২৩ সালের হিসাবে, এই সেতু দিয়ে দৈনিক কমপক্ষে ৭৩ হাজারের অধীক যানবাহন যাতায়াত করে। বিশেষজ্ঞদের মতে, ৬০ বছরেরও অধিক পুরোনো এই সেতুটি কাঠামোগত আয়ুষ্কাল অতিক্রম করায় বর্তমানে ঝুঁকিপূর্ণ হিসেবে বিবেচিত হচ্ছে।  নির্মাণ ১৯৬০-এর দশকে পাকিস্তান আমলের মধ্যভাগে দেওয়ানহাট সেতুর নির্মাণকাজ শুরু হয়। তবে নির্মাণকালীন ত্রুটির কারণে বাংলাদেশের স্বাধীনতার পর সেতুটি কিছু সময়ের জন্য বন্ধ রাখা হয়। পরবর্তীতে ১৯৭৩-৭৪ সালে রেল কর্তৃপক্ষের অর্থায়নে সড়ক ও জনপথ বিভাগ সেতুটির নির্মাণ সম্পন্ন করে। ১৯৭৯ সালে সংস্কার কাজ শেষে পুনরায় সেতুটি উন্মুক্ত করা হয়।  আরও দেখুন  দেওয়ানহাট  টাইগারপাস  চট্টগ্রাম এলিভিটেড এক্সপ্রেসওয়ে  বাংলাদেশের সেতুর তালিকা  তথ্যসূত্র  বহিঃসংযোগ  বিষয়শ্রেণী:১৯৭০-এর দশকে প্রতিষ্ঠিত বিষয়শ্রেণী:চট্টগ্রামের সেতু বিষয়শ্রেণী:বাংলাদেশের সড়ক সেতু
জি টকিজ হলো একটি মারাঠি পে টেলিভিশন চ্যানেল। চ্যানেলটি মারাঠি চলচ্চিত্র প্রচার করে থাকে। চ্যানেলটির মালিক জি এন্টারটেইনমেন্ট এন্টারপ্রাইজেস। এটি প্রথম মারাঠি চলচ্চিত্রের চ্যানেল যা দিনের ২৪ ঘন্টা পুরানো ক্লাসিক এবং সাম্প্রতিক মারাঠি চলচ্চিত্র সম্প্রচার করে। চ্যানেলটি ২০০৭ সালের ২৫ আগস্ট চালু করা হয়। জি টকিজ এইচডি নামে চ্যানেলটির একটি এইচডি সংস্করণ ১৫ অক্টোবর ২০১৬ সালে চালু করা হয়।   অভ্যর্থনা   সপ্তাহবছরবিএআরসি ভিউয়ারশিপটীকামাহ/গোয়াপদমর্যাদাসপ্তাহ ১৪২০২০১৭৩৩২৩১সপ্তাহ ১৫২০২০১৬৭৬৮৬১১৬ সপ্তাহ২০২০১৬৬৬৯৮১সপ্তাহ ১৭২০২০১৮৫৭৫১১১৮ সপ্তাহ২০২০১৫২৩৯৯১সপ্তাহ ১৯২০২০১৪৯৯৪১১সপ্তাহ ২০২০২০১৩৬০৬১১সপ্তাহ ২১২০২০১২৭৯০১২সপ্তাহ ২২২০২০১২৪৩১৮২সপ্তাহ ২৩২০২০১৩১০৪০২সপ্তাহ ২৫২০২০১৪৮১৫৯১সপ্তাহ ২৬২০২০১৭৯৮২১১সপ্তাহ ২৭২০২০১৫৯০৭৮১   প্রোগ্রামিং   চ্যানেলটি ফেব্রুয়ারী ২০১৮ থেকে প্রতিদিন গজার কীর্তনচা, সোহলা আনন্দছা নামক একটি পৌরাণিক অনুষ্ঠান প্রচার করে। এই অনুষ্ঠানটি জুলাই ২০১৯-এ ১,০০০তম পর্ব প্রচার কর। এছাড়া চ্যানেলটি ২৫ জুন ২০১৮ থেকে সোমবার থেকে শনিবার মনমন্দির: গজার ভক্তিচাও নামেও একটি অনুষ্ঠান সম্প্রচার করে। না, সা, তে উদয়গও নামেও একটি অনুষ্ঠান ২৯ অক্টোবর ২০১৭ থেকে ২৯ এপ্রিল ২০১৮ পর্যন্ত প্রতি রবিবার প্রচারিত হয়েছিল।   পুরস্কার ফাংশন   বছরপুরস্কারটীকা২০০৭- বর্তমানজি টকিজ কমেডি অ্যাওয়ার্ডস২০১১- বর্তমানমহারাষ্ট্রের প্রিয় কোন?  তথ্যসূত্র   বিষয়শ্রেণী:ভারতের গণমাধ্যম বিষয়শ্রেণী:২০০৭-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:মারাঠি ভাষার টেলিভিশন চ্যানেল বিষয়শ্রেণী:জি এন্টারটেইনমেন্ট এন্টারপ্রাইজ বিষয়শ্রেণী:ভারতের চলচ্চিত্র চ্যানেল
অবনী ভারত কুমার পাঞ্চাল (জন্ম ৩১শে আগস্ট ১৯৯১) অন্ধ্র প্রদেশের বিশাখাপত্তনমের একজন ভারতীয় রোলার স্কেট অ্যাথলেট। তিনি তার সঙ্গী অনুপ কুমার যামার সাথে দ্বৈত স্কেটিংয়ে চীনের গুয়াংজুতে অনুষ্ঠিত ২০১০ এশিয়ান গেমসে ব্রোঞ্জ পদক জিতেছিলেন।     প্রাথমিক জীবন ও শিক্ষা  অবনী অন্ধ্র ইউনিভার্সিটি থেকে ব্যাচেলর অফ টেকনোলজি (B.Tech) ডিগ্রি অর্জন করেছেন। তিনি অনিল নীরুকোন্ডা ইনস্টিটিউট অফ টেকনোলজি অ্যান্ড সায়েন্সেস (ANITS), বিশাখাপত্তনমের সাঙ্গিভালাসা-তে কম্পিউটার সায়েন্স অ্যান্ড ইঞ্জিনিয়ারিং নিয়ে পড়াশোনা করেছেন। তিনি ২০১৩ সালে স্নাতক হন।    তথ্যসূত্র   বিষয়শ্রেণী:অন্ধ্র বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:অন্ধ্রপ্রদেশের নারী ক্রীড়াবিদ
কৃষি অর্থনীতি শাস্ত্র, কৃষি অর্থনীতিবিদ্যা বা সংক্ষেপে কৃষি অর্থনীতি (ইংরেজি Agricultural economics বা agro-economics) বলতে অর্থনীতি শাস্ত্রের একটি ফলিত শাখাকে বোঝায় যেখানে কৃষিজাত দ্রব্যের (খাদ্যদ্রব্য, আঁশ বা তন্তু জাতীয় দ্রব্য, ইত্যাদি) উৎপাদন ও বিতরণের মূল্যায়ন ও কাম্যতমকরণে অর্থনৈতিক তত্ত্ব প্রয়োগ করা হয়। কৃষি অর্থশাস্ত্রে কৃষি প্রক্রিয়াতে অনুপ্রবিষ্ট কৃষকদের মোট ব্যয় ও সেগুলি থেকে প্রাপ্ত মোট আয় প্রাক্কলন করা হয়, বিশেষ করে পরিবর্তনশীল ব্যয়ের বিপরীতে প্রাপ্ত আয় (অর্থাৎ কৃষকের আয়কৃত মুনাফা বা লাভ) বের করা হয়। এতে প্রতি একর জমিতে ব্যয় ও আয়ের হিসাব কলন করা হয়।  ভূমির ব্যবহার সংক্রান্ত অর্থশাস্ত্রের একটি শাখা থেকে কৃষি অর্থনীতি শাস্ত্রের উৎপত্তি ঘটে। এটিতে উত্তম মৃত্তিকা বাস্তুসংস্থান বজায় রেখে শস্যের ফলন সর্বোচ্চকরণের উপর মনোযোগ কেন্দ্রীভূত করা অয়। ২০শ শতাব্দীর পুরোটা জুড়ে এই শাস্ত্রটি বিকাশ লাভ করে এবং বর্তমানে এর আওতা ব্যাপক। বর্তমানে কৃষি অর্থশাস্ত্রের অনেকগুলি ফলিত উপক্ষেত্র আছে এবং এর সাথে সনাতনি অর্থশাস্ত্রের অনেক সংযোগ আছে।Karl A. Fox (1987). "agricultural economics," The New Palgrave: A Dictionary of Economics, v. 1, pp. 55–62.B. L. Gardner (2001), "Agriculture, Economics of," International Encyclopedia of the Social & Behavioral Sciences, v. 1, pp. 337-344.  Abstract & outline.C. Ford Runge (2008). "agricultural economics," The New Palgrave Dictionary of Economics, 2nd Ed., Abstract.Daniel A. Sumner, Julian M. Alson, and Joseph W. Glauber (2010). "Evolution of the Economics of Agricultural Policy", American Journal of Agricultural Economics, v. 92, pp. 403-423. কৃষি অর্থনীতিবিদরা অর্থনীতি শাস্ত্র, অর্থমিতি, উন্নয়ন অর্থনীতি শাস্ত্র ও পরিবেশ অর্থনীতি শাস্ত্রের গবেষণায় তাৎপর্যপূর্ণ অবদান রেখেছেন। কৃষি অর্থনীতি শাস্ত্র সরকারের খাদ্য নীতি, কৃষি নীতি ও পরিবেশ নীতির উপর প্রভাব রাখে।  তথ্যসূত্র  বিষয়শ্রেণী:খাদ্য শিল্প বিষয়শ্রেণী:কৃষি অর্থনীতি
অঙ্কুশিতা বোড়ো একজন ভারতীয় বক্সার। তিনি ২০১৭ এআইবিএ যুব মহিলা বিশ্ব বক্সিং চ্যাম্পিয়নশিপে স্বর্ণপদক জিতেছেন। তিনি ইম্ফলে, ২০১৮ সালে, প্রথম উত্তর পূর্ব অলিম্পিক গেমসে, স্বর্ণপদক জিতেছিলেন। তিনি ২য় ইন্ডিয়া ওপেন ইন্টারন্যাশনাল বক্সিং টুর্নামেন্টে রৌপ্য পদক এবং ২০২০ সালে ৩য় খেলো ইন্ডিয়া ইয়ুথ গেমসে (কেআইওয়াইজি) একটি স্বর্ণপদক জিতেছেন, দুটিই গুয়াহাটিতে অনুষ্ঠিত হয়েছিল। তিনি ২০১৭ এআইবিএ যুব মহিলা বিশ্ব বক্সিং চ্যাম্পিয়নশিপে 'সেরা বক্সার' খেতাবও জিতেছেন। তিনি হিসারে ৫ম এলিট মহিলা জাতীয় বক্সিং চ্যাম্পিয়নশিপে ব্রোঞ্জ পদক জিতেছিলেন।  অঙ্কুশিতা বোড়ো জন্মেছিলেন আসামের মেঘাই জারানি গাঁওতে। তাঁর বাবার নাম রাকেশ কুমার, যিনি একটি প্রাথমিক বিদ্যালয়ের একজন প্রবেশনকালীন শিক্ষক এবং মায়ের নাম রঞ্জিতা, যিনি বর্তমানে একটি এনজিওতে কাজ করছেন। এই পরিবারটি আসামের শোণিতপুর জেলার মেঘাই জারানি গাঁওয়ের বাসিন্দা। তাঁরা অঙ্কুশিতাকে ১৬৫ কিমি ভ্রমণ করে গোলাঘাটে স্পোর্টস অথরিটি অফ ইন্ডিয়া (সাই) কেন্দ্রে ট্রায়ালের জন্য পৌঁছোতে সহায়তা করেছিলেন। অঙ্কুশিতা আকস্মিকভাবেই বক্সিং শুরু করেছিলেন, যখন তাঁর একজন বন্ধু তাঁকে স্থানীয় একটি প্রতিযোগিতায় প্রতিদ্বন্দ্বিতা করতে বলেছিল। তখন তাঁর বয়স ছিল মাত্র ১২। সাই-তে বাছাইয়ের পর কোচ ত্রিদীপ বোরার অধীনে তিনি প্রশিক্ষণ নেওয়া শুরু করেন। তিনি ইতালীয় কোচ রাফায়েল বার্গামস্কোর কাছ থেকে আরও ভালো কৌশল শিখেছেন। ২০১৭ সালের নভেম্বর অনুযায়ী, অঙ্কুশিতা গুয়াহাটির দক্ষিণ জুনিয়র কলেজের ছাত্রী। তিনি তেজপুরে তাঁর দীর্ঘদিনের প্রশিক্ষক ত্রিদীপ বোরাকে বিয়ে করেন।   অর্জন  তিনি ২০১৩ সালে তাঁর জেলার সেরা বক্সার পুরস্কার এবং ২০১৫ সালে তাঁর রাজ্যের জন্য একটি স্বর্ণপদক জিতেছিলেন। ২০১৭ সালের প্রথম দিকে, তিনি জাতীয় যুব চ্যাম্পিয়নশিপে ব্রোঞ্জ পদক অর্জন করেন। বলকান যুব আন্তর্জাতিক বক্সিং চ্যাম্পিয়নশিপ ( বুলগেরিয়া ) এবং আহমেট কমার্ট চ্যাম্পিয়নশিপ ( তুরস্ক ) উভয় স্থানেই তিনি রৌপ্য পদক জিতেছেন।   ২০১৭ এআইবিএ যুব মহিলা বিশ্ব বক্সিং চ্যাম্পিয়নশিপ  ২০১৭ সালের ২৬শে নভেম্বরে, তিনি তুরস্কের অ্যালুক কাগলার বিরুদ্ধে সর্বসম্মত জয়ের সাথে এআইবিএ বিশ্ব যুব মহিলা বক্সিং চ্যাম্পিয়নশিপে লাইট ওয়েল্টারওয়েট (৬৪ কিলোগ্রাম) বিভাগে একটি স্বর্ণপদক অর্জন করেন। মজার বিষয় হল, তিনি প্রথম রাউন্ডে তুরস্কের অ্যালুক ক্যাগলাকে পরাজিত করেছিলেন, যাঁর বিরুদ্ধে তিনি আহমেট কমরেট টুর্নামেন্টে হেরেছিলেন এবং ইতালির রেবেকা নিকোলিকে পরাজিত করেছিলেন, যাঁর বিরুদ্ধে তিনি বুলগেরিয়াতে হেরেছিলেন। ভারতের পাঁচজন মুষ্টিযোদ্ধার মতো তিনিও প্রতিযোগিতার ফাইনালে উঠেছিলেন। এরপর তিনি টুর্নামেন্টের সেরা বক্সারও নির্বাচিত হন।   ৪র্থ এলিট মহিলা জাতীয় বক্সিং চ্যাম্পিয়নশিপ  ২০১৯ সালের ডিসেম্বর মাসে, অঙ্কুশিতা ২ - ৮ ডিসেম্বর পর্যন্ত কেরালার কণ্ণুরে অনুষ্ঠিত ৪র্থ এলিট মহিলা জাতীয় বক্সিং চ্যাম্পিয়নশিপে অংশগ্রহণ করেছিলেন। ৬৪ কেজি শিরোপার ফাইনালে তিনি রেলওয়ের পিভিলাও বসুমাতারির কাছে ৩-২ ব্যবধানে হেরে যান।   অন্যান্য অর্জনসমূহ  ২০১৮ সালে, আসামের মুখ্যমন্ত্রী সর্বানন্দ সোনোয়াল কামরুপ মেট্রোপলিটন জেলার বেটি বাঁচাও, বেটি পড়াও প্রকল্পের ব্র্যান্ড অ্যাম্বাসেডর হিসেবে অঙ্কুশিতাকে নিযুক্ত করেন।   তথ্যসূত্র    বহিঃসংযোগ    BoxRec- এ অঙ্কুশিতা বোরো  বিষয়শ্রেণী:ভারতীয় নারী মুষ্টিযোদ্ধা বিষয়শ্রেণী:শোণিতপুর জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:আসামের নারী ক্রীড়াবিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — ইয়াহিয়া (আলাপ • অবদান) - ২২:১৯, ৬ জানুয়ারি ২০২৩ (ইউটিসি) মাগুরা শুভেচ্ছা প্রিপারেটরি স্কুল   – (অপসারণের প্রস্তাবনা দেখুনলগ দেখুন) () উচ্চ বিদ্যালয়গুলো স্বয়ংক্রিয়ভাবে উল্লেখযোগ্য নয়, প্রতিষ্ঠানটির কোন ঐতিহাসিক গুরুত্ব পাওয়া যায় নি। নিবন্ধটি WP:NSCHOOL বা WP:GNG অনুসারে উল্লেখযোগ্য নয়। —শাকিল (আলাপ · অবদান) ১৪:৩০, ২৫ ডিসেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তবুও ভালোবাসি একটি বাংলাদেশী বাংলা ভাষার চলচ্চিত্র। এটি পরিচালনা করেছেন মনতাজুর রহমান আকবর। এতে অভিনয় করেছেন মাহিয়া মাহি, বাপ্পি চৌধুরী, অমিত হাসান (খলনায়ক), সোহেল রানা, দিতি, আসিফ ইকবাল, এবং আরও অনেক।  গল্প  পড়াশোনা শেষ করে পারিবারিক ব্যবসার দায়িত্ব নেয়ার আগে বন্ধুর বিয়ের দাওয়াতে গাজীপুর যায় সৎ ও অন্যায়ের প্রতিবাদে মুখর সংগ্রাম। বিয়ে বাড়িতে পরিচয় হয় দুষ্টু মেয়ে সুনয়নার সাথে। সুনয়নার প্রেমে পড়লেও তার বাবার ভয়ে মনের কথা বলতে পারে না সংগ্রাম। সুনয়নার বাবা একদিন অসুস্থ্য হয়ে পড়লে ঔষধ আনতে যায় সংগ্রাম – কিন্তু লাল নামে এক সন্ত্রাসীর ডাকে তখন হরতাল চলছে। হরতালকে উপেক্ষা করে সংগ্রাম, বিরোধে জড়িয়ে পড়ে লালের সাথে। প্রতিশোধ নিতে চায় লাল।  অভিনয়শিল্পী  মাহিয়া মাহি  বাপ্পি চৌধুরী  সোহেল রানা   অমিত হাসান  দিতি মিজু আহমেদ রেহানা জলি  গুলশান আরা আহমেদ  ববি  শুভ্রতা  শাহ আলম  বহিঃসংযোগ  http://www.bmdb.com.bd/movie/213  তথ্যসূত্র  বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:মনতাজুর রহমান আকবর পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
এবি ব্যাংক বা আরব বাংলাদেশ ব্যাংক পিএলসি (এবিপিএলসি) বাংলাদেশের প্রথম বেসরকারি বাণিজ্যিক ব্যাংক। ব্যাংকটি ১৯৮২ সালের ১২ এপ্রিল ব্যাংকিং কার্যক্রম শুরু করে। এটির প্রধান কার্যালয় ঢাকার গুলশানে অবস্থিত।   ইতিহাস  এবি ব্যাংক ১৯৮১ সালের ৩১শে ডিসেম্বর বাংলাদেশের প্রথম বেসরকারি বাণিজ্যিক ব্যাংক হিসেবে গঠিত হয় এবং ১৯৮২ সালের ১২ এপ্রিল ব্যাংকিং কার্যক্রম শুরু করে। ব্যাংকটি ১৯৯৬ সালে প্রথম এটিএম সেবা চালু করে এবং একই বছর ভারতের মুম্বাইতে প্রথম বেদেশি শাখা চালু করে। ১৯৯৯ সালে এটি প্রথম বাংলাদেশি ব্যাংক হিসেবে সুইফট সেবা চালু করে।    পরিচালনা  ব্যাংকটির পরিচালনার দায়িত্ব ৬ সদস্যের একটি পরিচালনা পর্ষদের হাতে নাস্ত থাকে। ব্যাংকের সার্বিক কার্যক্রম সম্পাদন ও তত্বাবধানের দায়িত্ব থাকে একটি ব্যবস্থাপনা কমিটি হাতে। পরিচালনা পর্ষদের বর্তমান চেয়ারম্যান খায়রুল আলম চৌধুরী এবং ব্যবস্থাপনা পরিচালক ও প্রধান নির্বাহী কর্মকর্তা তারেক আফজাল।   ব্যাংকিং কার্যক্রম    এটিএম  এবি ব্যাংকের বিশাল এটিএম নেটওয়ার্ক আছে। তাছাড়া এবি ব্যাংকের বর্তমানে সারা দেশে ১০৪টি শাখা রয়েছে। এসব শাখায় তারা দেশের মানুষের সেবা প্রদান করে থাকে।   ইন্টারনেট ব্যাংকিং  এবি ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।https://ibanking.abbl.com/internetbankingABbank/login.do   তথ্যসূত্র    বহিঃসংযোগ   এবি ব্যাংক অফিশিয়াল ওয়েবসাইট  বিষয়শ্রেণী:১৯৮১-এ প্রতিষ্ঠিত ব্যাংক বিষয়শ্রেণী:বাংলাদেশের বেসরকারি ব্যাংক বিষয়শ্রেণী:বাংলাদেশের ইসলামি ব্যাংকিং সেবা প্রদানকারী ব্যাংক বিষয়শ্রেণী:বাংলাদেশের ব্যাংক বিষয়শ্রেণী:১৯৮১-এ বাংলাদেশে প্রতিষ্ঠিত
গৌতমী কাপুর হলেন একজন ভারতীয় টেলিভিশন, চলচ্চিত্র অভিনেত্রী এবং মডেল। তিনি স্টার প্লাসের ধারাবাহিক কেহতা হ্যায় দিল-এ জয়ার ভূমিকায় অভিনয়ের জন্য সর্বাধিক পরিচিত। এছাড়াও তিনি টিভি নাটক ঘর এক মন্দির এবং সম্প্রতি সনি টিভিতে পরভারিশ সিজন ২-এ প্রধান চরিত্রে অভিনয় করে জনপ্রিয়তা অর্জন করেছিলেন। তিনি অনেক মারাঠি চলচ্চিত্রেও অভিনয় করেছেন।   ব্যক্তিগত জীবন  গৌতমী ২০০৩ সালে তার ঘর এক মন্দির ধারাবাহিকের সহ-অভিনেতা রাম কাপুরকে বিয়ে করেছেন। তাদের ২ জন সন্তান রয়েছে।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মহারাষ্ট্রের ব্যক্তি বিষয়শ্রেণী:১৯৭৪-এ জন্ম বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী
অশোকতরু বন্দ্যোপাধ্যায় (১৪ অক্টোবর ১৯৩০ – ১৩ ডিসেম্বর ১৯৯৩) ছিলেন একজন ভারতীয় বাঙালি  রবীন্দ্রসঙ্গীতের বিশিষ্ট শিল্পী ও শিক্ষক। অভিনয় ও রবীন্দ্র নৃত‍্যে তিনি ছিলেন সমান পারদর্শী।  কলকাতার একটি ব্রাহ্ম পরিবারে তার জন্ম হয়। তার পিতা শম্ভুনাথ বন্দ্যোপাধ্যায় এবং মাতা সুলেখা দুজনেই ছিলেন শান্তিনিকেতন আশ্রমের ছাত্র ও ছাত্রী। ।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ৪১,  সঙ্গীত ছিল তাদের পরিবারের অবিচ্ছেদ্য অঙ্গ। এমন সাংস্কৃতিক পরিবারে শিক্ষা লাভ অশোকতরুর। ‍তার ডাকনাম ছিল “তরু”!  অশোকতরু বন্দ্যোপাধ্যায়ের শাস্ত্রীয় সঙ্গীত শিক্ষা শুরু হয়  দ্বিজেন্দ্রলাল রায়ের ভ্রাতা রবীন্দ্রলাল রায়ের কাছে। ১৯৪৪ খ্রিষ্টাব্দ থেকে পাঁচবছর তিনি শান্তিনিকেতনের সঙ্গীত ভবনের ছাত্র ছিলেন। এই সময়ে তিনি শৈলজারঞ্জন মজুমদারের কাছে সঙ্গীত শিক্ষা করেছিলেন। তিনি গান ছাড়াও অভিনয় এবং রবীন্দ্র নৃত্যেও পারদর্শী ছিলেন। সুরেশচন্দ্র চক্রবর্তীর কাছেও তিনি শাস্ত্রীয় সঙ্গীত শিখেছিলেন।  ১৯৪৮ খ্রিষ্টাব্দ থেকে তিনি বেতারে গান গাইতে আরম্ভ করেন। ছয়ের দশকে তিনিই প্রথম রবীন্দ্রসঙ্গীতের একক অনুষ্ঠান করেন। তার একক রবীন্দ্রসঙ্গীতের অনুষ্ঠান পরবর্তীতে রবীন্দ্রসঙ্গীতের স্বতন্ত্র উপস্থাপনা পথ প্রশস্ত করে। বিভিন্ন কোম্পানিতে তার তিনশোরও বেশি গান রেকর্ড করা আছে। তার প্রতিটি উচ্চারণ, প্রতিটি সুর ও গায়কি রবীন্দ্রসঙ্গীতে বিশেষ রবীন্দ্রভাবের মাত্রা যোগ করে। অশোকতরুর ছিল একটি খেয়ালি ও ভাবুক মন, যার কারণে তিনি মাঋে মধ‍্যেই ঘরছাড়া হয়ে পড়তেন।   সঙ্গীত শিক্ষক হিসাবেও তিনি বিখ্যাত ছিলেন। প্রখ্যাত রবীন্দ্র সঙ্গীত শিল্পী অর্ঘ্য সেন প্রথম দিকে অল্প কিছু দিন তার কাছে সঙ্গীত শেখেন। দক্ষিণী, গীতবিতান, জামশেদপুরের টেগোর সোসাইটি প্রভৃতি প্রতিষ্ঠানে শিক্ষকতা করেছেন। তিনি সাংস্কৃতিক সংস্থা শ্রুতি প্রতিষ্ঠা করেন। ব্রাহ্ম পরিবারের সন্তান হওয়ার জন্য তিনি ব্রহ্মসঙ্গীতেও পারদর্শী ছিলেন।  ১৯৯৩ খ্রিস্টাব্দের ১৩ ডিসেম্বর অশোকতরু বন্দ্যোপাধ্যায় কলকাতায় প্রয়াত হন। তার শিল্পীকন‍্যা কৌশিকী বন্দ‍্যোপাধ‍্যায় প্রতিষ্ঠিত “তরুশ্রুতি” এবং  ভারত সরকারের পূর্বাঞ্চল সংস্কৃতি কেন্দ্র ২০২৫ খ্রিস্টাব্দের ১৫ অক্টোবর উদযাপন করে শিল্পীর ৯৬-তম জন্মবার্ষিকী।   তথ্যসূত্র   বিষয়শ্রেণী:রবীন্দ্রসঙ্গীত শিল্পী বিষয়শ্রেণী:বাঙালি সঙ্গীতশিল্পী
এল বোর্জ‌ মসজিদ বা টাওয়ারের মসজিদ () হলো তিউনিসিয়ার তিউনিসের মদিনার উত্তর প্রান্তে অবস্থিত একটি মসজিদ। এটি সিদি ইয়াহিয়া মসজিদ () নামেও পরিচিত।   অবস্থান  এটি বাব লাসাল শহরের ১ হেদি সাইদি স্ট্রিটে অবস্থিত, যা তিউনিসের মদিনার প্রবেশদ্বারগুলোর একটি।   নামকরণের উৎপত্তি  মসজিদটির নামকরণ তার পাশের একটি টাওয়ার সিদি ইয়াহিয়া এল স্লিমানি এল ইয়ামানির নামে করা হয়েছে। থাম্ব|সিদি ইয়াহিয়া টাওয়ার   ইতিহাস  মসজিদের প্রবেশদ্বারে স্থাপিত স্মারক ফলক অনুযায়ী, এটি হাফসিদ যুগে ১৪শ শতকে নির্মিত হয়েছিল। পাশাপাশি এটি একটি মাদ্রাসাসহ নির্মিত হয়েছিল। মসজিদটি ১৯৭৩-৭৪ সালের মধ্যে পুনঃসংস্কার করা হয়।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৪শ শতাব্দীর আফ্রিকার মসজিদ
বাংলাদেশের পেশাজীবী সম্প্রদায়   বাংলা ইংরেজি পেশা ছবি তেলী Teli তেল বিক্রয় 150px মালী Gardener বাগান পরিচর্যার কাজ - মালাকার Florist বিয়ের শোভাযাত্রার জন্য মুকুট, মালা ও কৃত্রিম ফুল তৈরী করা - কাঁসারু Casharu গৃহস্থালির কাঁসা তৈজসপত্র তৈরী করা - বারুই Barui পানের বরজে পান চাষ ও পান বিক্রি ব্যবসা - নাপিত Barber চুল, দাড়ি - গোঁফ কাটা 150px পুরোহিত Priest পুরাণ অনুসরণ করে পূজা-আর্চা করা    তথ্যসূত্র  বিষয়শ্রেণী:বাংলাদেশী সমাজ বিষয়শ্রেণী:বাংলাদেশ সম্পর্কিত তালিকা বিষয়শ্রেণী:বাংলাদেশের সংস্কৃতি বিষয়শ্রেণী:পেশাভিত্তিক গোষ্ঠী বিষয়শ্রেণী:পেশা
লঞ্চপ্যাড () হল একটি ওয়েব অ্যাপলিকেশন এবং ওয়েব সাইট, যা এর ব্যবহারকারীদের সফটওয়্যার উন্নয়ন ও ব্যবস্থাপনা করতে সহায়তা করে। এখানে মূলত ফ্রি সফটওয়্যারগুলি নিয়ে কাজ করা হয়। ক্যানোনিকাল লিমিটেড লঞ্চপ্যাডের ডেভলপমেন্ট এবং ব্যবস্থাপনার কাজ করে। যদিও বর্তমানে যে কেউই সমন্বিতভাবে এই প্রকল্পের উন্নয়ন প্রকল্পে যুক্ত হতে পারবেন।  ২১ জুলাই, ২০০৯ তারিখে লঞ্চপ্যাডের সোর্সকোড জিএনইউ এফ্রো জেনারেল পাবলিক লাইসেন্সের অধিনে প্রকাশ করা হয়। জুলাই ২০১০ পর্যন্ত এখানে ১৮৮০০ এর ও বেশি প্রকল্প হোস্ট করা হয়েছে। আগস্ট ২০০৯ সময়ের মধ্যে launchpad.net এ ১০ লক্ষ দর্শনার্থি এসেছে এমন তথ্য প্রকাশিত হয়েছে Compete.com পরিচালিত এক জরিপে।   বিভিন্ন অংশ   Answers: একটি সাহায্য গোষ্ঠী সাইট এবং জ্ঞানভিত্তিক  Blueprints : অনুসরণকরণের(Tracking) জন্য একটি পদ্ধতি।মানদণ্ডগুলি এবং নূতন  বৈশিষ্টগুলি ।    Bugs: একটি ত্রুটি অনুসরণকারীযেটি বহু অনুষঙ্গে ত্রুটিকে অনুসরণকরণ করে (উদাহরণ একটি উবুন্তু প্যাকেজের মধ্যে, একটি স্রোতের বিপরীত  ভাবে ,অথবা দূরবর্তী ত্রুটি অনুসরণকারীগুলি)।  Code:বাজারসংস্করণ নিয়ন্ত্রণ ব্যবস্থা ব্যবহার করে মূল সঙ্কেতলিপি .  Translations:  অ্যাপ্লিকেশান গুলিকে বিভিন্ন ভাষায় উপলব্ধ হওয়ার জন্য একটি স্থান/সাইট।  একটি তাৎপর্যপূর্ণ কিন্তু কম দৃশ্যমান উপাদান হল Soyuz, লঞ্চপ্যাডের বণ্টন ব্যবস্থাপনার অংশ। লঞ্চপ্যাড বর্তমানে মুখ্যভাবে উবুন্তু উন্নত করবার জন্য ব্যবহৃত হয়, একটি অপারেটিং সিস্টেম । লঞ্চপ্যাড ফস(ফুল অপ্সান সায়েন্স সিস্টেম) FOSS(মুক্ত/ মুক্ত উৎস) জোপ৩ অ্যাপ্লিকেশান সফটওয়ার ব্যবহার করে।   কোলাবরেশন টুল   ব্যবহারকারী   ফ্রি সফটওয়্যারে স্থানান্তর   আরও দেখুন   তথ্যসূত্র    বহিঃসংযোগ   official website  Launchpad News Blog  #launchpad on irc.libera.net  Canonical  বিষয়শ্রেণী:মুক্ত সফটওয়্যার বিষয়শ্রেণী:মুক্ত সফটওয়্যার ওয়েবসাইট
১৮১২ খ্রিষ্টাব্দে English translation ইতালীয় পদার্থবিজ্ঞানী আমেদেও অ্যাভোগাড্রো গ্যাসের আয়তন ও অণুর সম্পর্কীয় একটি সূত্র প্রস্তাব করেন। তার দেয়া এ প্রস্তাবটি যদিও বিগত প্রায় ২০০ বছর যাবৎ নির্ভুল প্রমাণিত হয়ে আসছে অর্থাৎ তত্ত্ব হিসাবে প্রতিষ্ঠিত তথাপি আজও এ প্রস্তাবটি ‌অ্যাভোগাড্রো প্রকল্প (Avogadro’s Hypothesis) নামেই পরিচিত। অ্যাভোগাড্রোর প্রকল্পটি এরূপ - স্থির তাপমাত্রা ও চাপে সম আয়তনের মৌলিক ও যৌগিক সকল গ্যাসে সমান সংখ্যক অণু থাকে। বিপরীতভাবে বলা যায় যে, স্থির তাপমাত্রা ও চাপে যে কোন গ্যাসের সমান সংখ্যক অণু সম আয়তন দখল করে।  উদাহরণস্বরূপ, যদি নির্দিষ্ট তাপমাত্রা ও চাপে চারটি একই আয়তনের বেলুনে যথাক্রমে হাইড্রোজেন (H2), অক্সিজেন (O2), নাইট্রোজেন (N2) ও কার্বন ডাইঅক্সাইড (CO2) গ্যাস ভরা থাকে এবং কোনভাবে প্রথম বেলুনে n সংখ্যক হাইড্রোজেন অণুর অস্তিত্ত্ব পাওয়া যায় তবে অ্যাভোগাড্রোর সূত্র অনুসারে অন্যান্য বেলুনগুলোতেও যথাক্রমে n সংখ্যক অক্সিজেন অণু, n সংখ্যক নাইট্রোজেন অণু এবং n সংখ্যক কার্বন ডাইঅক্সাইড অণু বিদ্যমান থাকবে; যদিও গ্যাসসমূহের রাসায়নিক ভর, গঠন ও প্রকৃতি সম্পূর্ণ ভিন্ন। এটিই অ্যাভোগাড্রো প্রকল্পের মূল ধারণা।  অ্যাভোগাড্রো প্রকল্প হতে প্রাপ্ত গাণিতিক ধারণাটি এরূপ, যদি কোন গ্যাসের আয়তন  এবং মোল সংখ্যা  হয় তবে,  ;(যখন তাপমাত্রা ও চাপ স্থির)  এছাড়া অ্যাভোগাড্রোর প্রকল্প থেকে তিনটি গুরুত্বপূর্ণ অণুসিদ্ধান্তে উপনীত হওয়া গেছে। এগুলো হলো -  ১. নিষ্ক্রিয় গ্যাস ব্যতীত অন্য সকল মৌলিক গ্যাসের অণু দ্বিপরমাণুক।  ২. যেকোন গ্যাসের আণবিক ভর তার বাষ্প ঘনত্বের দ্বিগুণ।  ৩. স্থির তাপমাত্রা ও চাপে সকল গ্যাসের মোলার আয়তন সমান এবং আদর্শ তাপমাত্রা ও চাপে তা ২২.৪ লিটার (L) বা ২২.৪ ঘনডেসিমিটার (dm3) ।   অ্যাভোগাড্রো সংখ্যা   অ্যাভোগাড্রোর সূত্র অনুযায়ী স্থির তাপমাত্রা ও চাপে সম আয়তনের সকল গ্যাসে সমান সংখ্যক অণু থাকে। আবার স্থির তাপমাত্রা ও চাপে সকল গ্যাসেরই মোলার আয়তন সমান। এ দুটি সূত্র ও সিদ্ধান্তকে সংযুক্ত করে বলা যায়, স্থির তাপমাত্রা ও চাপে যেকোন গ্যাসের ১ মোলে সমান সংখ্যক অণু থাকে। যেহেতু তাপমাত্রা ও চাপের হ্রাস-বৃদ্ধিতে অণুর সংখ্যা বাড়ে না বা কমে না, সেহেতু সকল গ্যাসের ১ মোল পরিমাণে অণুর সংখ্যা সমান। এ সকল গ্যাসকে শীতল করলে তারা প্রথমে তরল এবং পরে কঠিন পদার্থে পরিণত হবে; কিন্তু অণুর সংখ্যার হ্রাস-বৃদ্ধি হবে না। সুতরাং সকল পদার্থের (কঠিন, তরল বা গ্যাসীয়) এক মোল পরিমাণে নির্দিষ্ট সংখ্যক অণু থাকে, এ সংখ্যাকে অ্যাভোগাড্রো সংখ্যা বলা হয়। এ সংখ্যাকে ‘’ দ্বারা চিহ্নিত করা হয়। এটি একটি ধ্রুব সংখ্যা, তাই  কে অ্যাভোগাড্রো ধ্রুবক-ও বলা হয়। বিভিন্ন পরীক্ষা দ্বারা এর মান ৬.০২৩ × ১০২৩ নির্ণিত হয়েছে। অর্থাৎ,   = ৬.০২৩ × ১০২৩অণু mol-1 (অণু প্রতি মোল)   তথ্যসূত্র   বিষয়শ্রেণী:গ্যাসের সূত্র বিষয়শ্রেণী:পদার্থের পরিমাণ
ইন্দর সেন ভারতীয় বাংলা চলচ্চিত্রের একজন পরিচালক, প্রযোজক এবং চিত্রনাট্যকার।  তিনি ১৯৬০ এর দশক থেকে বেশ কয়েকটি চলচ্চিত্র পরিচালনা করেন এবং অচিন্ত্য কুমার সেনগুপ্তের রচিত একই নামের গল্প অবলম্বনে প্রথম কদম ফুল চলচ্চিত্রের মাধ্যমেই তাঁর পরিচালনায় অভিষেক ঘটে।  ১৯৯৫ সালে ইন্দর সেন তুমি যে আমার (১৯৯৪-সালের) চলচ্চিত্রের জন্য বাংলা চলচ্চিত্র সাংবাদিক সমিতির সেরা ভারতীয় চলচ্চিত্র বিভাগে পুরস্কার পান।    চলচ্চিত্রের তালিকা    প্রথম কদম ফুল (১৯৬৯)  পিকনিক (১৯৭২)  অর্জুন (১৯৭৫)  আসামি (১৯৭৬)  সম্পর্ক (১৯৭৯)  চামেলি মেমসাহেব (১৯৭৮)  জাম্বু (১৯৮১)  বন্দি বলাকা (১৯৮১)  পিপাসা(১৯৮২)  মন মানে না (১৯৯২)  ঠিকানা (১৯৯১)  তুমি যে আমার (১৯৯৪)   তথ্যসূত্র    বহিঃসংযোগ        বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী বিষয়শ্রেণী:ভারতীয় চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:জন্মের সাল অজানা বিষয়শ্রেণী:বাংলা চলচ্চিত্র প্রযোজক বিষয়শ্রেণী:পশ্চিমবঙ্গের চলচ্চিত্র পরিচালক
মোহাম্মদ সামি (; জন্ম: ২৪ ফেব্রুয়ারি ১৯৮১) একজন পাকিস্তানি ক্রিকেট খেলোয়াড়। তিনি হচ্ছেন বিশ্ব ক্রিকেটের একমাত্র খেলোয়াড় যিনি ক্রিকেটের তিন ফরমেটেই হ্যাট্রিক করেছেন। সামি তার দ্রুতগতির ইয়র্কার এবং প্রথাগত সুইং বল করার জন্য সুপরিচিত।   আরও দেখুন   লাসিথ মালিঙ্গা  শাহাদাত হোসেন  ব্রেট লি   তথ্যসূত্র    বহিঃসংযোগ         বিষয়শ্রেণী:পাকিস্তানি ক্রিকেটার বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:টেস্ট ক্রিকেটে হ্যাট্রিক লাভকারী বিষয়শ্রেণী:করাচি থেকে আগত ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:একদিনের আন্তর্জাতিকে হ্যাট্রিক লাভকারী বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার‎ বিষয়শ্রেণী:করাচির ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:লাহোর (ইন্ডিয়ান ক্রিকেট লিগ) ক্রিকেটার বিষয়শ্রেণী:পাকিস্তানের জাতীয় ব্যাংক ক্রিকেটার বিষয়শ্রেণী:পাকিস্তানের কাস্টমস ক্রিকেটার বিষয়শ্রেণী:পাকিস্তানি মুসলিম বিষয়শ্রেণী:রাজশাহী রয়্যালসের ক্রিকেটার বিষয়শ্রেণী:আইসিএল পাকিস্তান একাদশের ক্রিকেটার বিষয়শ্রেণী:লাহোর বাদশাহের ক্রিকেটার বিষয়শ্রেণী:ন্যাশনাল ব্যাংক অব পাকিস্তানের ক্রিকেটার বিষয়শ্রেণী:পাকিস্তান কাস্টমসের ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:পোর্ট কাসিম অথরিটির ক্রিকেটার বিষয়শ্রেণী:করাচি জেব্রাসের ক্রিকেটার বিষয়শ্রেণী:করাচি ডলফিন্সের ক্রিকেটার বিষয়শ্রেণী:খাইবার পাখতুনখোয়ার ক্রিকেটার বিষয়শ্রেণী:সিন্ধুর ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:ইসলামাবাদ ইউনাইটেডের ক্রিকেটার বিষয়শ্রেণী:ফরচুন বরিশালের ক্রিকেটার বিষয়শ্রেণী:সেন্ট লুসিয়া কিংসের ক্রিকেটার বিষয়শ্রেণী:পাকিস্তানি ক্রিকেট কোচ